31998R0774
L 111/65
JURNALUL OFÍCIAL AL UNIUNII EUROPENE
REGULAMENTUL (CE) NR. 774/98 AL COMISIEI
din 8 aprilie 1998
de modificare a Regulamentului (CEE) nr. 2342/92 privind importul de animale de reproducție de rasă pură din specia bovină din țările terțe și acordarea restituirilor la export și de abrogare a Regulamentului (CEE) nr. 1544/79
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 805/68 al Comisiei din 27 iunie 1968 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 2634/97 (2) și, în special, articolul 13 alineatul (12),
întrucât este indicat să se modifice Regulamentul (CE) 2342/92 (3) al Comisei, astfel cum a fost modificat ultima dată prin Regulamentul (CEE) nr. 286/93 (4);
întrucât, ca urmare a acordului pentru agricultură încheiat în cadrul Rundei Uruguay, prelevările la import au fost înlocuite cu drepturi de import, fiind, deci, necesară modificarea în consecință a regulamentului;
întrucât toate animalele de reproducție de rasă pură care intră în Comunitate sunt supuse unui control la primul punct de intrare, în conformitate cu Directiva 91/496/CEE (5) a Consiliului, astfel cum a fost modificată ultima dată prin Directiva 96/43/CE (6), iar atunci când aceste animale sunt puse în liberă circulație la un birou vamal, altul decât primul punct de intrare, este necesar să fie însoțite de o copie autentificată a certificatului de sănătate, deoarece originalul va fi păstrat la primul punct de intrare, precum și de un certificat întocmit în conformitate cu Decizia 92/527/CEE (7) a Comisiei;
întrucât, pentru a face neprofitabilă folosirea animalelor de reproducție de rasă pură, importate fără plata taxelor vamale, în scopul îngrășării, se cuvine ca perioada în care un animal importat nu poate fi sacrificat să se prelungească; întrucât, pentru a garanta că animalele importate nu sunt sacrificate înainte de perioada de timp stabilită, se vor furniza dovezi prin verificarea bazei de date computerizate prevăzute de Regulamentul (CE) nr. 820/97 (8) al Consiliului, de îndată ce această bază de date este operațională;
întrucât medicii veterinari oficiali ar trebui să aibă posibilitatea de a întocmi certificatul care atestă faptul că un animal importat nu a fost sacrificat în această perioadă, deoarece aceștia au competența de a îndeplini această sarcină, împreună cu organismele care sunt deja abilitate în acest sens;
întrucât ar trebui să se țină seama de schimbările intervenite în componența Asociației Europene a Liberului Schimb;
întrucât se cuvine ca, în prezentul regulament, să se includă trimiterile la Deciziile 86/404/CEE (9) și 96/510/CE (10) ale Comisiei privind certificatul de pedigree;
întrucât Regulamentul (CEE) nr. 2505/92 (11) al Comisiei de modificare a anexelor I și II la Regulamentul (CEE) nr. 2658/87 al Consiliului din 23 iulie 1987 privind nomenclatura tarifară și statistică combinată și privind Tariful Vamal Comun (12) a adus unele modificări la nomenclatura pentru piața din sectorul cărnii de vită și mânzat și, prin urmare, este necesară adaptarea unor coduri CN;
întrucât măsurile prevăzute de prezentul regulament sunt conforme cu avizul Comitetului de gestiune pentru carnea de vită și mânzat,
ADOPTĂ PREZENTUL REGULAMENT:
Articolul 1
Regulamentul (CEE) nr. 2342/92 se modifică după cum urmează:
1.
La articolul 1, „prelevări la import” se înlocuiește cu „drepturi de import”;
2.
Articolul 2 se modifică după cum urmează:
(a)
alineatul (1) literele (a) și (b) se înlocuiește cu următoarele:
„(a)
certificatul de pedigree, care va fi întocmit în conformitate cu Decizia 96/510/CE (13) a Comisiei și certificatul de reproducție;
(b)
certificatul de sănătate de tipul necesar pentru animalele de reproducție de rasă pură din specia bovină sau o copie autentificată a acestui certificat, precum și certificatul emis de către medicul veterinar de la punct de control la frontieră, întocmit în conformitate cu Decizia 92/527/CEE (14) a Comisiei.
(b)
la alineatul (2), „12 luni” se înlocuiește cu „24 de luni”;
(c)
la alineatul (3), „luna a 15-a” se înlocuiește cu „luna a 27-a”, iar ultimul paragraf se înlocuiește cu următorul text:
„Dovada menționată la litera (a) constă dintr-un certificat întocmit de către asociația, organizația sau organismul oficial al statului membru care ține registrul genealogic sau de către un medic veterinar oficial. Dovada menționată la litera (b) va consta dintr-un certificat emis de către un organism oficial desemnat de către statul membru. Aceste dovezi vor fi verificate în baza de date computerizată prevăzută de articolul 5 din Regulamentul (CE) nr. 820/97 (15) al Consiliului, de îndată ce baza de date este operațională.
(d)
la alineatul (4) „12 luni” se înlocuiește cu „24 de luni”, iar trimiterea la „Regulamentul (CEE) nr. 1697/79” se înlocuiește cu „Regulamentul (CEE) nr. 2913/92”;
(e)
alineatul (5) se înlocuiește cu următoarele:
„(5) Prevederile referitoare la:
-
limita de vârstă stabilită la articolul 1;
-
obligațiile specificate la alineatele (2), (3) și (4),
nu se aplică la importul de animale de reproducție de rasă pură originare și provenind din Islanda, Norvegia și Elveția”.
3.
La articolul 3, litera (a) se înlocuiește cu următorul:
„(a)
certificatul de pedigree, care va fi întocmit în conformitate cu Decizia 86/404/CEE (16) a Comisiei, emis de către asociația, organizația sau organismul oficial al statului membru care ține registrul genealogic, care precizează, în special, rezultatele testelor de performanță și rezultatele (cu detaliile de origine) obținute din evaluarea valorii genetice a animalului respectiv și a părinților și bunicilor acestuia. De asemenea, aceste rezultate pot însoți certificatul;
4.
La articolul 4 alineatul (2), codul CN „0102 10 00” se înlocuiește cu codul CN „0102 10”, iar „prelevare la import” se înlocuiește cu „drept de import”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 aprilie 1998.